Rod Mladi Bori Ajdovščina

Rodov mnogoboj
2024-04-13 09:00 - 15:00 (Europe/Ljubljana)
Drage tabornice in taborniki,v soboto, 13. 4. 2024 bo v šturskem parku ob Rizzatijevi vili potekal rodov mnogoboj. Pričeli bomo ob 9.00, zaključek pa bo ob 15.00. Potrebovali bomo primerno obutev in obleko za zunanje aktivnosti.

Prijave so mogoče na spletni strani do nedelje, 7. 4..

Taborniški pozdrav,programovodstvo mnogoboja.

MČ SPOOT
2024-03-09 08:15 - 15:00
Dragi MČ-ji!

Rod Kranjskega Jegliča nas vabi, da se jim pridružimo na MČ SPOOT srečanju v Spodnji Idriji, ki bo potekalo v soboto 9. marca. Na srečanju se bomo kot pravi taborniki preizkusili v novih zabavnih veščinah ter se podružili s sovrstniki iz drugih rodov.

Zbrali se bomo ob 8:15 zjutraj na avtobusni postaji Ajdovščina (prosimo, da ste točni). Predviden povratek na avtobusno postajo, pa bo istega dne okrog 15:00.

Cena akcije: 20 €

Rok prijave: 27. 2. 2024

Taborniški pozdrav!MČ vodniki

MČ Zimovanje 2024
2024-02-02 17:00 - 2024-02-04 09:00
Pozdravljeni!

Bliža se februar in s tem tudi vsakoletno zimovanje. Potekalo bo od petka 2. 2. do nedelje 4. 2. 2024 v naši taborniški koči Praprot na Kovku. Prihod v petek bo od 17h do 18h, odhod v nedeljo pa od 9h do 10h. Prevoz do Kovka in nazaj v Ajdovščino si zagotovite sami, priporočamo, da se skupaj z ostalimi starši dogovorite za skupen prevoz.

Prijave trajajo do nedelje 28. 1., cena zimovanja pa znaša 15€.

S seboj imej:

taborniško rutko,

spalko

potrebščine za osebno higieno (zobna ščetka, zobna pasta…)

spodnje perilo

4 debelješe nogavice

3 debelejše majice(hoodie, jopice,…)

3 debelješe hlače

debelješo bundo

kapo

šal

rokavice/smučarske rokavice

pohodni čevlji

kombinezon/ smučarske hlače(v primeru snega)

Mi se že veselimo našega druženja!Taborniški pozdrav!

Taborniški pozdrav,vodstvo RMB

GG orientacija
2023-12-16 17:00 - 20:30
Pozdravljeni,

Bliža se veseli december in s tem tudi za tabornike čas druženja. Letos bo v soboto, 16.12. potekala GG nočna orientacija. Zbrali se bomo pred glavnim vhodom Hiše mladih ob 17:00. Udeleženci naj s seboj prinesejo lučko, lonček za čaj ter veliko praznične dobre volje. Ker vemo, da je vreme v tem času lahko muhasto so priporočljiva topla oblačila in pohodna obutev. Akcijo bomo zaključili ob 20:30, starši lahko otroke pridete iskati na zbirno mesto.Lep taborniški podrav!

Teta Zima
2023-12-16 16:30 - 19:00
Spet je pred nami praznični čas in kot vsako leto, ga bomo tudi letos skupaj praznovali s posebno gostjo – Teto Zimo.Obiskala nas bo 16. 12. 2023 v Hiši mladih v Ajdovščini (tam, kjer imamo po navadi tabornike). Zbrali bi se ob 16.30 in poslovili okoli 19.00.S seboj prinesite še darilo v vrednosti največ 5€, ki naj bo primerno starosti od 6 do 10 let, da se boste med seboj obdarovali.Prijave so odprte do 11. 12. 2023.

Za več informacij se lahko obrnete na programovodjo Lauro, na telefonski številki: 069 619 338

Lep taborniški pozdrav!

GG SPOOT srečanje
2023-11-25 07:15 - 2023-11-26 12:00
Dragi GG-ji!

Tolminski taborniki nas vabijo, da se jim pridružimo na GG SPOOT srečanju v Tolminu 25. novembra. Zbrali se bomo ob 7.15h zjutraj na avtobusni postaji Ajdovščina. Prava pustolovščina pa se bo začela po nastopu noči, ko boste z ostalimi GG-ji, raziskovali Tolmin ob svetlobi bakel in opravljali naloge, ki bodo preizkušale vaš pogum in domišljijo.

Na avtobusno postajo v Ajdovščini se bomo vrnili v nedeljo, 26. 11. ob 12:00.

Prosimo, da s seboj prinesete naslednje stvari:

Spalno vrečo in armafleks

Menažko in pribor

Ustrezene čevelje za daljši pohod

Topla oblačila za primer slabega vremena

Pelerino ali dežnik

Copate

Plastenko za pijačo

Taborniško rutko

Svetilko

Obilo dobre volje

Prijave zbiramo do 21. 11. 2023.

Cena akcije znaša 10€. V primeru, da se otrok, ki je na akcijo prijavljen, le-te ne udeleži, bo potrebno plačati celoten znesek akcije.

Taborniški pozdrav!

RMB

Članarina
2023-11-17 18:00 - 20:00
Sporočamo Vam, da bo letošnje pobiranje članarine potekalo v petek, 17.11. 2023, med 18h in 20h uro v naših prostorih v Palah. Cena članarine znaša 50 evrov. V primeru, da imate pri tabornikih več članov slednja znaša 40 evrov na posameznika.

Poleg članarine bomo v petek zbirali tudi soglasja o zbiranju osebnih podatkov. Soglasje lahko najdete tukaj.

Taborniški pozdrav!

RMB

MČ jesenovanje
2023-11-03 17:00 - 2023-11-05 10:00 | Taborniška koča Praprot, Kovk, Kovk 13, Col, Slovenija
Dragi MČ-ji!

Hitro se nam bližajo krompirjeve počitnice in s tem tudi MČ-jesenovanje na Kovku. To bo potekalo od petka, 3. 11. 2023 do nedelje, 5. 11. 2023.

Starši lahko svojega otroka na akcijo pripeljete v petek med 17:00 in 18:00. V nedeljo pa ga lahko pridete iskat med 9:00 in 10:00.

Otroci naj s seboj prinesejo:

topla oblačila

spalno vrečo

pohodne čevlje/ močnejše telovadne

toaleto (zobna ščetka, zobna pasta,…)

lučko

copate za po koči

rutko

veliko dobre volje

Opomba: Otroci naj imajo vse stvari podpisane, saj se lahko v nasprotnem primeru hitro izgubijo.

Cena jesenovanja je 15€. V primeru, da se otrok, ki je na akcijo prijavljen, le-te ne udeleži, bo potrebno plačati celoten znesek jesenovanja.

Prijave na jesenovanje so odprte do 1. 11. 2023.

Taborniški pozdrav!

GG jesenovanje
2023-10-27 16:00 - 2023-10-29 11:30
Dragi GG-ji!

Hitro se nam bližajo krompirjeve počitnice in s tem tudi GG-jesenovanje na Kovku. To bo potekalo od petka, 27. 10. 2023 do nedelje, 29. 10. 2023.

Starši lahko svojega otroka na akcijo pripeljete v petek med 16h in 18h uro. Po zaključku jesenovanja pa se bomo, v primeru lepega vremena, v dolino odpravili peš, zatorej je pomembno, da imajo vse potrebno spakirano v pohodnem nahrbtniku.

S seboj naj imajo:

topla oblačila

spalno vrečo

pohodne čevlje/ močnejše telovadne

pohodniški nahrbtnik (zaradi vračanja v dolino)

toaleto (zobna ščetka, zobna pasta,…)

lučko

copate za po koči

rutko

veliko dobre volje 🙂

Cena jesenovanja je 15€. V primeru, da otrok, ki je na akcijo prijavljen na le-to ne pride, bo potrebno plačati celoten znesek jesenovanja.

Prijave na jesenovanje so odprte do 25. 10. 2023.

Taborniški pozdrav!

GG Rodov izlet - Soča fun park
2023-10-15 10:30 - 14:00
Si želiš izkusiti edinstveno adrenalinsko izkušnjo? Pridi z nami na rodov izlet!

Letos se bomo GG-ji odpravili v Solkan, kjer bomo v Soča fun parku doživeli nepozabno dogodivščino ob reki Soči. Izlet bo potekal v nedeljo, 15. 10. 2023 od 10.30h dalje. Zaključek akcije je predviden okrog 14h ure.

Akcija je brezplačna!

Naprošamo, da GG-je do 10.30h pripeljete na naslednjo lokacijo: Pot na Breg 55, 5250 Solkan.

Obvezna je primerna oprema; obutev in oblačila. V adrenalinskem parku se bomo zadržali več časa, zato imejte s seboj malico.

Prijave za rodov izlet bodo odprte do 7. 10. 2023. Spletno prijavnico izpolnite vsi tisti, ki do 28. 9. 2023 še niste izpolnili elektronskega vpisnega lista oziroma vsi tisti, ki otroka še niste vpisali k tabornikom. Če pa ste otroka do 28. 9. 2023 prijavili v našo bazo podatkov, potem ste e-pošto za prijavo na rodov izlet že prejeli.

Taborniški pozdrav!Vaši vodniki.

MČ Rodov izlet - Piran
2023-10-15 08:30 - 15:00
Podmorski svet Severnega Jadrana je edinstven naravni habitat, saj v njem prebiva več kot 140 različnih vrst organizmov. Ker smo taborniki ljubitelji narave, živali je pomembno, da spoznamo čimvečje število raznovrstnih živalskih vrst ter njihovih habitatov. Letošnji, tradicionalni, rodov izlet bo posvečen prav spoznavanju morskih živali ter bogate obmorske kulture. Z našimi najmlajšimi se bomo v nedeljo, 15. 10. 2023 odpravili v Piran, kjer si bomo ogledali tamkajšnji akvarij ter park Simonov zaliv.

Odhod na slovensko obalo bo v nedeljo ob 8.30 h izpred avtobusne postaje v Ajdovščini (bodite točni). Na isto mesto se bomo predvideno vrnili okrog 15h.

V Piranu se bomo zadržali več ur, zato imejte s seboj malico ter primerna oblačila in obutev.

Cena akcije znaša 10€, denar prinesite s seboj na avtobusno postajo.

Prijave za rodov izlet bodo odprte do 7. 10. 2023. Spletno prijavnico izpolnite vsi tisti, ki do 28. 9. 2023 še niste izpolnili elektronskega vpisnega lista oziroma vsi tisti, ki otroka še niste vpisali k tabornikom. Če pa ste otroka do 28. 9. 2023 prijavili v našo bazo podatkov, potem ste e-pošto za prijavo na rodov izlet že prejeli.

Taborniški pozdrav!Vaši vodniki

Taborjenje 2023
2023-07-03 07:00 - 2023-07-13 15:00
Bliža se poletje in z njim najlepši del taborniškega leta – taborjenje.

Tudi letos se ponovno vračamo na že domač taborni prostor ob vasi Podbela.

Prijave za taborjenje bodo odprte do nedelje, 11. 6. 2023.

MČ Taborjenje

Medvedki in čebelice se nam boste pridružili v četrtek, 6.7. Prevoz si morate zagotoviti sami – predlagamo uskladitev z ostalimi člani. V taboru vas bomo pričakovali med 10.00 in 12.00. Skupaj z GG-ji bomo taborjenje zaključili v četrtek, 13. 7., ko po vas pridejo starši in bližnji ob 15.00.

GG Taborjenje

Kot običajno, GG-ji pričenjate taborjenje tri dni pred mlajšo polovico roda, v ponedeljek, 3. julija. Vendar bo letošnji začetek malce drugačen. Iz novogoriške železniške postaje boste z vlakom odrinili do Mosta na Soči, kjer boste pričeli tridnevni pohodni bivak do naše domače Podbele. Zbrali se boste na novogoriški železniški postaji ob 7.00. Zaradi tega bo morala biti vaša prtljaga urejena drugače – s seboj imejte nahrbtnik, že pripravljen za tridnevni bivak, ter drug nahrbtnik, ki vas bo pričakal v taboru.

Taborjenje za GG-je se prav tako konča v četrtek, 13. 7. ob 15.00.

Informacije za starše

Prosili bi vas, da na rodov mail mladibori.ajd@gmail.com sporočite oz. dopišete kakršne koli zdravstvene posebnosti vašega otroka oz. ostale posebnosti, ki jih je potrebno vedeti.

Cena taborjenja za GG-je (11 dni) je 110 evrov, za MČ-je (8 dni) pa 80 evrov. Tabornino bo mogoče v naših taborniških prostorih poravnati v dveh terminih: 2. 6. 2023 od 18:00 do 19:00 ali 16. 6. 2023 od 18:00 do 19:00. Ob plačilu tabornine bo potrebno podpisati tudi izjavo o udeležbi na taborjenju, zato je plačilo potrebno izvesti osebno. V primeru da odjavite svojega otroka do 23.6.2023, vam vrnemo celoten znesek tabornine, če odjavite otroka po 23.6.2023, vam ob predložitvi zdravniškega potrdila vrnemo 50 % tabornine, če se bo vaš otrok udeležil taborjenja za manj dni kot je organizirano, vam pripada 3 € za vsak manjkajoči dan na taborjenju.

Seznam potrebne opreme

1 Samonapihljiva blazina

1 Armafleks (za bivakiranje)

1 Topla spalna vreča (otroci, ki imajo probleme z močenjem postelje naj imajo s seboj rezervno spalno vrečo)

1 Baterijska svetilka in dodatni baterijski vložki

1 Palerina ali anorak

2 Kopalke

2 Kopalna brisača

8 Kratka majica (10 za GGje)

3 Kratke hlače

3 Dolga majica (hoodie)

3 Dolge hlače

1 Hlače na pas (za zbor)

1 Debelejša majica (flis) ali lažja bunda

1 Pižamo z dolgimi rokavi ali trenirko za spanje

8 Spodnje hlače (10 za GGje)

8 Nogavice (10 za GGje)

1 Lahka obutev – natikači

1 Obutev za po vodi

2 Telovadni copati (vsaj dva para, ker se radi zmočijo)

1 Pohodniški čevlji ali dodatni močnejši telovadni copati

1 Brisača za obraz

1 Zobna ščetka ter 1 zobna pasta

1 Bio milo in šampon (otroci se bodo kopali v reki, zato naj bosta milo in šampon BIO, da ne bomo onesnaževali reke in njene okolice)

1 Glavnik

1 Zaščita pred soncem (krema z visokim zaščitnim faktorjem)

1 Sončna očala

1 Klobuk ali kapa

1 Zaščita za komarje in klope in za posledice

1 Jedilni pribor (žlica, vilica, nož)

1 Velik globok krožnik in velik nizek krožnik (ali menažka, vendar ne vojaška)

1 Kozarček za pijačo

1 Bombažna vrečka za posodo

1 Krpa za brisanje posode

1 Čutara ali več pol-literskih plastenk

1 britvica oziroma švicarski nož

1 Taborniška rutka

1 Taborniški kroj (zložen na vrhu nahrbtnika)

1 Zdravstvena kartica

1 Osebna izkaznica ali potni list

NEZAŽELENA/PREPOVEDANA oprema

Večje vsote denarja (max. 20 evrov)

Sladkarije ter prigrizki bodo takoj zaplenjeni, saj v šotore privabljajo živali.

Telefoni, tablice, konzole ter druga elektronska oprema.

Oprema naj bo pospravljena v 2 nahrbtnika, eden izmed njiju naj bo manjši ter primeren za dvo (oziroma trodnevno za GGje) bivakiranje. GG-ji boste morali imeti manjši nahrbtnik že pripravljen za bivakiranje, saj ga pričnete takoj, ko prispete v Most na soči.

Stiki in komunikacija z otroki

Če bi s svojim otrokom želeli govoriti v času taborjenja, sva na telefon dosegljivi starosta in taborovodja med 19.30 in 20.30 vsak dan, takrat bomo tudi otrokom omogočili, da vas pokličejo. Prosimo, da razen v nujnih primerih v ostalih delih dneva ne kličete, saj smo taborniki polno zaposleni z aktivnostmi. Že vnaprej se vam zahvaljujemo. Obiski staršev v času taborjenja niso dovoljeni, zato prosimo, da to upoštevate.

Za vse dodatne informacije smo seveda dosegljivi na rodov mail (mladibori.ajd@gmail.com) in na telefonski številki 031865607 – Jakob (taborovodja) in 041342906 – Maruška (starosta taborjenja).

Sestanek za starše

V petek, 2.6. ob 19.00 bo v Palah potekal tudi sestanek za starše, kjer vam bo vodstvo tabora na voljo za vprašanja ter bo mogoče razčistiti morebitne podrobnosti ter nejasnosti. Za starše novih članov je udeležba ZELO priporočljiva. Sestanek bo koristen tudi za uskladitev skupnih prevozov do Podbele.

Z upanjem na uspešno pakiranje in super začetek poletja vas lepo pozdravljamo!

Vaš RMB

GG zaključni piknik
2023-06-17 10:00 - 17:00 | Taborniška koča Praprot, Kovk, Kovk 13, Col, Slovenija
Dragi GG-ji!

Taborniško leto se počasi zaključuje, zato je pred nami še zadnja enodnevna akcije tega leta.

Letos smo za vas pripravili prav posebno presenečenje!

Letošnji GG piknik se bo odvijal na Kovku pri naši taborniški koči Praprot. Zbor GG bo v soboto, 17. 6. ob 10h na Kovku (zaradi organizacije prosim bodite točni). V Ajdovščino se bomo odpravili peš okrog 17 ure.

Obvezna oprema: manjši pohodni nahrbtnik, pijača, rutka, zaščita proti soncu in primerna pohodniška obutev, saj se bomo domov vrnili peš. Za hrano bo poskrbljeno.

Akcija je brezplačna!

Prijave se zbirajo do srede 14. 6.

Taborniški pozdrav!

GG vodniki

MČ zaključni piknik
2023-06-17 10:00 - 13:00 | Nov taborniški prostor pri Vipavi, 45.867398, 13.882350, Ajdovščina, Slovenija
Dragi MČ-ji!

Taborniško leto se končuje in čas je za zaključni piknik, zadnjo akcijo pred taborjenjem. Akcija bo potekala v soboto, 17. 6. 2023 na novem taborniškem prostoru pri Vipavi ob mlinu. Otroke starši pripeljete ob 10h, iskati pa jih pridite ob 13h.

Točno lokacijo najdete tukaj: Ustje (pri mostu)

S seboj imejte:

taborniško rutko

kopalke

brisačo

obilo dobre volje

Akcija je brezplačna, prijave pa bodo odprte do srede, 14.6.2023 do 20h.

Upamo, da se vidimo v čim večjem številu.

Lep taborniški pozdrav!
